มีอาการปวดหน่วงๆท้องน้อยอยู่บ่อยมากๆ รวมทั้งท้องอืดและท้องผูกด้วยคะ บางทีเวลาเดินก็เจ็บแปล๊บเลยคะ กดก็เจ็บ เป็นๆหายๆอยู่บ่อยๆ เป็นเพราะคลอดลูก 4 คนเกี่ยวมั้ยคะ แต่ก็นานแล้วลูกคนเล็ก10 ขวบแล้ว กังวลกลัวจะเป็นอะไรร้ายแรงคะ
สวัสดีค่ะ อาการปวดท้องน้อยสามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะหากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้หากอาการปวดท้องสัมพันธ์กับการขับถ่าย น่าจะเป็นอาการปวดจากการที่ลำไส้บีบตัว หรือพยาธิสภาพที่ลำไส้จากที่ เล่ามา หากเดินแล้วเจ็บ น่าจะเป็นอาการปวดของกล้ามเนื้อหน้าท้องค่ะ แต่ถ้าปวดสัมพันธ์กับการที่มีท้องอืด ท้องผูก อาจเป็นอาการจากลำไส้ค่ะดังน้ันหากปวดตอนที่เดิน แนะนำให้หยุดพัก หลีกเลี่ยงการยกของหนัก หากปวดมากสามารถรับประทานยาพาราเซตามอลได้ค่ะส่วนอาการท้องผูกและท้องอืด แนะนำให้ลองปรับพฤติกรรมดูก่อนนะคะ โดยการรับประทานอาหารที่มีกากใยเพิ่มขึ้น เช่น ผัก ผลไม้ เป็นต้น ออกกำลังกายสม่ำเสมอ ดื่มน้ำเปล่าอย่างน้อย 2-3 ลิตรต่อวันหากอาการไม่ดีขึ้น แนะนำไปพบแพทย์เพื่อตรวจและรับการรักษาอย่างเหมาะสมนะคะ